KOMMISSIONENS FORORDNING (EF) Nr. 292/98 af 4. februar 1998 om syvende ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 2530/97 (4), fastsat undtagelsesbestemmelser til støtte for markedet for svinekød i denne medlemsstat;

efter nye udbrud af klassisk svinepest i Spanien har de spanske myndigheder indført nye beskyttelseszoner og overvågningszoner; disse zoner bør omfattes af støtteforanstaltningerne i forordning (EF) nr. 913/97 ved at udskifte bilag II til denne forordning med et nyt bilag;

som følge af de fortsatte veterinære og handelsmæssige restriktioner og deres udvidelse til nye zoner bør antallet af fedesvin og smågrise, der kan leveres til de kompetente myndigheder, øges, således at undtagelsesforanstaltningerne kan videreføres i de kommende uger;

en hurtig anvendelse af undtagelsesforanstaltningerne til støtte for markedet er et af midlerne til bekæmpelse af udbredelsen af klassisk svinepest; det er derfor berettiget at anvende bestemmelserne i artikel 1, nr. 1, i denne forordning fra den 15. januar 1998 for at undgå en afbrydelse af støtteforanstaltningerne for fedesvin, idet det for øjeblikket fastsatte antal heraf blev opbrugt den 14. januar 1998, og at anvende de øvrige bestemmelser fra den 21. januar 1998;

de i denne forordning fastsatte foranstaltninger er i overensstemmelse med udtalelse fra forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 913/97 foretages følgende ændringer:

1) Bilag I affattes som angivet i bilag I til nærværende forordning.

2) Bilag II affattes som angivet i bilag II til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 21. januar 1998. Bestemmelserne i artikel 1, nr. 1, anvendes dog fra den 15. januar 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. februar 1998.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 131 af 23. 5. 1997, s. 14.

(4) EFT L 346 af 17. 12. 1997, s. 67.

BILAG I

»BILAG I

Samlet maksimalt antal dyr fra den 6. maj 1997:

>TABELPOSITION>

BILAG II

»BILAG II

- I provinsen Lérida, beskyttelseszonerne og overvågningszonerne som fastsat i bilag I og II til den af det catalanske »Generalitat« udstedte bekendtgørelse af 30. december 1997, offentliggjort i »Generalitat«'s officielle tidende den 20. januar 1998, side 668.

- I provinsen Segovia, beskyttelseszonerne og overvågningszonerne som fastsat i bilag I og II til den af Castilla y Leóns »Junta« udstedte bekendtgørelse af 19. januar 1998, offentliggjort i »Junta«'s, officielle tidende den 20. januar 1998, side 619.

- I provinsen Madrid, beskyttelseszonerne og overvågningszonerne som fastsat i bilag I og II til den af Madrids »Comunidad« udstedte bekendtgørelse af 14. januar 1998, offentliggjort i »Comunidad«'s officielle tidende den 16. januar 1998, side 11.

- I provinsen Toledo, beskyttelseszonerne og overvågningszonerne som fastsat i bilag I og II til den af Castilla-La Manchas »Junta« udstedte bekendtgørelse af 13. januar 1998, offentliggjort i »Junta«'s officielle tidende den 16. januar 1998, side 319«.